جمهورباشقانی رجب طیب اردوغان،
"یونانیستاین، فئتؤ، پ‌کاکا و دح‌کاپ-ج ترور هؤرگوتو منسوبلارینین سیغیندیغی گوونلی بیر اؤلکه حالینا گلمه‌مه‌سینی گؤزلدیکلرینی دئدی.
اردوغان دعوتی ایله باشکند آنکارادا اولان یونانیستان باشباخانی آلکسیس چیپراسی قبولونون سونرا دوزنلنن اورتاق مطبوعات کنفرانسین‌دا دانیشدی.
"تورکیه اولاراق، یونانیستان ایله آرامیزداکی بوتون مسئله‌لرین حقانیت اساسین‌دا، باریشجیل شکیلده چؤزوله‌بیله‌جگینه اینانیرام" دئیه‌ن پرزیدنت اردوغان،
"یونانیستان‌دان گؤلنتیمیز فئتؤ، پ‌کاکا، دح‌کاپ-ج ترور هؤرگوتو منسوبلارینین سیغیندیغی گوونلی بیر اؤلکه حالینا گلمه‌مه‌سی‌دیر" دئدی.
اردوغان، باشباخان چیپراس و نماینده هیاتی ایله گؤروشمه‌ده، (۱۶ جولای ۲۰۱۶داکی قالخیشمانین آردین‌دان یونانیستا قاچان) فئتؤجو چئوریشچیلرین تورکیه‌یه اعاده‌سینه قارشی گؤزلنتیلری، یونان طرفینین نظرینه بیر داها گتیرمیش اولدوقلارینی بیلدیردی.
آچیقلاماسین‌دا (تورک وطنداشلارینا) ویزا سربستلیگی قونوسونا ده توخونان پرزیدنت اردوغان،
"بیز نئجه سؤزلریمیزی توتوروق‌سا، آوروپا بیرلیگی طرفینین ده عهده وفا گؤسترمه‌سینی گؤزله‌ییریک" شکلین‌ده دانیشدی.
تورکیه ایله آرالارین‌داکی دیالوگون صمیمی و اؤزل اولدوغونو قید ائد‌ن یونانیستان باشباخانی آلکسیس چیپراس ایسه،
"تورکیه ایله بؤلگه‌میزده‌کی پروبلئملره محکوم اولماق نیتینده دئییلیک. سورونلارا دیالوگلا چؤزوم تاپماغا چالیشیریق" دئدی.
چیپراس، تورک-یونان ایلیشکیلرین‌ده مثبت گوندم اولوشدورمایی باشاردیقلارینی دا وورغولادی.
